38 साल बाद अमिताभ बच्चन के साथ करेंगे काम, 70% कंप्लीट हो चुकी है फिल्म
Kamal Haasan entered in Amitabh Bachchan Starrer Film (Project K). अमिताभ बच्चन, प्रभास और दीपिका पादुकोण स्टारर फिल्म ‘प्रोजेक्ट के’ में कमल हासन की एंट्री हो गई है। रविवार को फिल्म के मेकर्स ने इसकी ऑफिशियल अनाउंसमेंट की। फिल्म को नाग अश्विन डायरेक्ट कर रहे हैं। उन्होंने ही इसकी कहानी भी लिखी है।
अमिताभ बच्चन, प्रभास और दीपिका पादुकोण स्टारर फिल्म ‘प्रोजेक्ट के’ में कमल हासन की एंट्री हो गई है। रविवार को फिल्म के मेकर्स ने इसकी ऑफिशियल अनाउंसमेंट की। चर्चा है कि कमल इसमें विलन के रोल में नजर आएंगे।
करीबन 500 करोड़ के बजट में बन रही यह फिल्म हिंदी और तेलुगु में एक साथ शूट हो रही है। इसे नाग अश्विन डायरेक्ट कर रहे हैं। उन्होंने ही इसकी कहानी भी लिखी है। इस साइंस फिक्शन फिल्म में दिशा पाटनी भी अहम रोल में नजर आएंगी।
कमल बोले- अमित जी खुद को हर बार एक नया रूप देते रहते हैं 
इस बारे में ऑफिशियल स्टेटमेंट शेयर करते हुए कमल ने कहा, ‘50 साल पहले जब मैं एक डांस असिस्टेंट और असिस्टेंट डायरेक्टर था तब अश्विनी दत्त का नाम प्रोडक्शन फील्ड में बहुत लोकप्रिय था। हम दोनों 50 साल बाद साथ काम करने जा रहे हैं। हमारी नेक्स्ट जनरेशन का एक शानदार डायरेक्टर हमारे साथ है। मेरे को-स्टार प्रभास और दीपिका भी उसी जनरेशन के हैं। मैंने अमित जी के साथ पहले भी काम किया है। फिर भी हर बार ऐसा लगता है जैसे पहली बार हो। अमित जी खुद को हर बार एक नया रूप देते रहते हैं। कुल मिलाकर मैं प्रोजेक्ट K का बेसब्री से इंतजार कर रहा हूं।’
अमिताभ ने किया कमल का वेलकम
अमिताभ बच्चन ने भी कमल का वेलकम करते हुए सोशल मीडिया पर एक पोस्ट शेयर की। इसे शेयर करते हुए उन्होंने लिखा, ‘वेलकम कमल.. आपके साथ दोबारा काम करके बहुत अच्छा लगा.. काफी समय हो गया!’ अमिताभ के इस पोस्ट को देखकर फैंस एक्साइटेड नजर आए। कई यूजर्स का कहना है कि दो लीजेंड को साथ काम करते हुए देखकर मजा आएगा। 
38 साल बाद साथ काम करेंगे अमिताभ-कमल
इस फिल्म के जरिए अमिताभ बच्चन और कमल हासन 38 साल बाद साथ काम करेंगे। दोनों ने आखिरी बार साल 1985 में रिलीज हुई फिल्म ‘गिरफ्तार’ में साथ काम किया था। फिल्म में कमल ने अमिताभ के दोस्त के किरदार में कैमियो रोल किया था।
फिल्म से जुड़ी खास बातें
